બાંગ્લાદેશ સામેના પરાજય બાદ ફરીથી વિજયના માર્ગે આવી ગયેલી ભારતીય વિમેન્સ ટીમે ગુરુવારે રમાયેલી એશિયા કપ ટી20 ક્રિકેટ ટુર્નામેન્ટની મેચમાં શ્રીલંકાને સાત વિકેટે હરાવીને ટુર્નામેન્ટની ફાઇનલમાં પ્રવેશની આશા જીવંત રાખી હતી. વર્તમાન ટુર્નામેન્ટમાં થાઇલેન્ડ અને મલેશિયા સામે ભવ્ય વિજય હાંસલ કર્યા બાદ બુધવારે ભારતનો કારમો પરાજય થયો હતો. આમ બાંગ્લાદેશની ટીમે ભારતને વાસ્તવિકતા દેખાડી દીધી હતી. બાંગ્લાદેશ માટે ભારત સામે કોઈ પણ પ્રકારના ક્રિકેટમાં આ પ્રથમ વિજય હતો..